b'\n_START_ARTICLE_\nAerojet Rocketdyne RS-25\n_START_PARAGRAPH_\nAerojet Rocketdyne RS-25, znan tudi kot Space Shuttle Main Engine - SSME ("Space Shuttlov glavni motor"), je ve\xc4\x8dkrat uporabljivi teko\xc4\x8degorivni raketni motor, ki se je uporabljal na raketoplanu Space Shuttle. Space Shuttle je uporabljal tri motorje RS-25. Gorivo je bil teko\xc4\x8di vodik (LH2), oksidator pa teko\xc4\x8di kisik (LOX). Gorivo in oksidator sta bila ohlajena na kriogeni\xc4\x8dne temperature. RS-25 je prvi\xc4\x8d poletel v misiji STS-1 12. aprila 1981. RS-25 so s \xc4\x8dasom ve\xc4\x8dkrat prenovili in izbolj\xc5\xa1ali. Motor so po vsakem letu razstavili, opravili in\xc5\xa1pekcijo in ga pripravili za naslednji let. RS-25 je bil izredno zanesljiv motor, na 135 letih je bilo izvedeno 405 "motornih ciklov", od tega je bil samo en cikel neuspe\xc5\xa1en._NEWLINE_Motor je v vakuumu razvil 512300 lbf (2279 kN) potiska, na nivoju morja pa 418000 lbf (1860 kN). Specifi\xc4\x8dni impulz je bil 452 s (vakuum) in 366 s na nivoju morja. Masa motorja je bila okrog 35 metrskih ton (77.000 funtov). Motor je lahko deloval v razponu 67% - 109% nazivne mo\xc4\x8di. Temperature na "hladnemu" delu so bile 253 \xc2\xb0C (\xe2\x88\x92423 \xc2\xb0F) na vro\xc4\x8dem pa 3315 \xc2\xb0C (6000 \xc2\xb0F)._NEWLINE_Motor se bo uporabljal tudi za pogon raket v predlaganem programu Space Launch System.'